AlkmaarHaarlemmermeerTilburgjanuari 2020Filters wijzigenkeyboard_arrow_right
date_rangeDinsdag 7 januari 2020 in Hoorn (regio: Alkmaar) en 139 andere data Ons skool GeskiedenisGeskiedenis van die skoolReünie 28 Maart 2009Feesjaar Dinee 2009Oud-leerdersStellies vandagOns SkoolhoofPersoneelStrewe na uitnemendheidSkooldragSkoolliedSkoolure en RoosterNasorgPersoneel verjaarsdaeEekhorinkie klasseSwembadOuer betrokkenheidDie betrokke ouerBeheerliggaamOuerverenigingPa-en-seun naweekMa-en-dogter piekniekProjekte
AansoekvormsBeleidstukkeDoelstellingsGedragskodeSkoolreëlsBuite-kurrikulêre roosterKwartaalprogramSkoolfonds 2014
BybelvasvraBoschpraatjiesDrama en toneelRedenaarsKunswedstrydKlubsEntrepreneursNaaldwerkklubNatuurklubStapklubKoffiekroegKunsUitvoerende en Skeppende kunste as vakKuns vir Graad 1-7MusiekKultuurweek
Ons StorieGesondheidsbeleidKwartaal SpyskaartPryslysteVoorafbestelde etes - Bestellingsvorm
Ons skool > Sport > Tennis
Organiseerder: Heidi Such (082 699 1881)
Hoofafrigter: Cornel Smuts (082 3200 949)
Ander afrigters en/of spanbestuurders: Lelanie van der Berg, Renika Stramrood, Tiaan Ellis
Oefentye: (1ste en 4de Kwartaal)
Maandae: 14:30 -15:30 Dogters 1ste span
15:30 - 16:30 Gr.4-7 seuns
16:30 - 17:00 Gr.1-3 Dogters
17:00 - 17:30 Gr.1-3 Seuns
Dinsdae: 14:30 - 15:30 Gr.4-7 Dogters
Woensdae: 13:20 - 14:20 Alle spanne (Sportperiode)
15:00 - 16:00 Gr.4-7 Dogters
16:00 - 16:30 Gr.1-3 Dogters
16:30 - 17:00 Gr.1-3 Seuns
17:00 - 18:00 Seuns 1ste span
Donderdae: 14:30 Liga wedstryde
Daar word deur die jaar aan verskeie toernooie deelgeneem. Ons 0/11 en 0/13 spelers neem in Maart aan die Eikestad Dubbelstoernooi deel. In Mei ding ons eerste 7 dogters in die Amanda Coetzer Toernooi in Bloemfontein mee. Verder neem ons jaarliks aan die Truida Kestell Toernooi (Bethlemen), die Gerrie Berner Toernooi (Paarl) en die KFC gemengde dubbels Toernooi (Kuilsriver) deel. Ons het vanaf verlede jaar ook aan ‘n nuwe toernooi in Graaff-Reinet deelgeneem, naamlik die Matchpoint Laerskole Tennistoernooi. In 2013 het ons aan 'n nuwe toernooi by Curro Durbanville deelgeneem.
Ons 0/11- seuns en dogters het 7-9 Maart 2014 vir die eerste keer aan die Worcester-Noord toernooi deelgeneem.
Ons is baie trots op beide spanne wat 'n 2de plek behaal het!
Baie geluk aan die volgende leerders met hierdie wonderlike prestasie: Leo Norval Kara Steyn
Jean- Jacques Simonis Catharina Swanepoel
Kruger Steyn Ané Jooste
Luc van der Vreen Jana Vorster
Ons 0/13- en 0/11- seuns en dogters het hierdie kwartaal aan die Prestige toernooi deelgeneem. Ons is baie trots op beide spanne. Ons 0/11's het 3de plek behaal en die 0/13's het die toernooi gewen! Baie geluk aan die volgende leerders met hierdie wonderlike prestasie:
Paul Ellis Rochelle Pienaar
Francois van Zyl Jana van Vreden
Tjaart Esterhuyse Elmarie Swanepoel
James Fourie Ané Beukes
Carl Roothman Kara Steyn
JP Verster Catharina Swanepoel
Dirkie Aldrich Ané Jooste
Leo Norval Jana Vorster
Laerskool Stellenbosch is baie trots op sewe van ons dogters wat vanaf die 22ste tot 24ste Mei in Bloemfontein aan die Amanda Coetzer tennistoernooi deelgeneem het. Hierdie leerders het ons skool se naam hoog gehou, en 'n pragitge derde plek behaal. Daar was groot kompetiese gewees maar ons kinders het mooi geveg tot die einde. Baie geluk aan Rochelle Pienaar, Jana van Vreden, Elmarie Swanepoel, Ane Beukes, Sophia Dercksen, Anouk Heuer en Pippa Theron
Ons twee eerste spanne het vanaf 18-22 Februarie 2013 by Sun City aan die Wilsonbeker Tennistoernooi deelgeneem. Die seuns het 'n uitstekende 2de plek behaal en die meisies 'n 3de plek. Ons is baie trots op ons spelers wat hulle puik op en vanaf die baan gedra het.
Die spanne het bestaan uit:
Sebastian du Preez
Jana van Vreden
Op 1 en 2 Maart het van ons spanne aan die Eikestad Dubblestoernooi deelgeneem. Die nuwe 0/11 span het 5de geëindig, terwyl die 0/13 span 'n pragtige 2de plek behaal het.
Baie geluk, ons is trots op elkeen van julle.
Ons 7 beste dogterspelers het vanaf 16-18 Mei 2013 in Bloemfontein aan die Amanda Coetzer-toernooi deelgeneem. Elkeen van hulle het haar hart uitgespeel en ons het 'n pragtige 3de plek behaal. Baie geluk aan Rochelle Pienaar. Elmarie Swanepoel, Jana van Vreden. Ané Beukes, Rochan Simonis, Pippa Theron en Jenna van Eck. Ons was ook die enigste skool wat 2 nominasies vir die Sportmangees-prys ontvang het, nl. Elmarie en Pippa. Baie geluk en dankie aan elke dogter wat ons skool se naam hoog gehou het.
CR van der Merwe toernooi
Ons het op 5-7 September vir die eerste keer aan hierdie toernooi by Curro Durbanville deelgeneem.
2 Seuns - en 2 dogterspanne het ons verteenwoordig en hulle uitstekend van hulle taak gekwyt.
Die dogters A-span het die toernooi gewen en die Seuns A-span het 'n 2de plek behaal.
Ons B spanne het besonder goed gedoen, aangesien ons die enigste skool was wat B-spanne gestuur het. Die dogters het 4de en die seuns 7de geëindig.
Baie geluk aan elkeen van hierdie spelers.
KFC Gemengde Dubbelstoernooi
Op 4 en 5 Oktober het Rochelle Pienaar en Alex Aldrich in die KFC gemengde dubblestoernooi by Laerskool Mikro deelgeneem. Nadat hulle teen Beaumont verloor het, het hulle in die Plaatkompetisie gespeel en eerste geëindig. Ons is trots op hulle goeie sportmangees en deursettingsvermoë.
Gerrie Berner toernooi
Die Gerrie Berner toernooi het vanaf 10-12 Oktober in Paarl plaasgevind. Ons spelers het weer eens die skool se naam hoog gehou en beide die seuns- en die dogterspan het tot die finaal deurgedring. Ongelukkig het slegte weer verhoud dat die toernooi klaar gespeel kon word en was die resultate onbeslis. Die volgende spelers het aan die toernooi deelgeneem:
Seuns: Alex Aldrich, Daniël Rautenbach, Paul Ellis, Sebastian du Preez, Reinhardt van Schalkwyk, Meindert Vergeer en Francois van Zyl.
Dogters: Rochelle Pienaar, Elmarie Swanepoel, Jana van Vreden, Ané Beukes, Rochán Simonis, Anouk Heuer en Jenna van Eck.
o/10 Worcester-Noord toernooi
Ons o/10 seuns- en dogterspan was ingeskryf om aan hierdie nuwe toernooi op 12 Oktober 2013 deel te neem, maar die toernooi is as gevolg van slegte weer na volgende jaar uitgestel.
Jocelyn Marais Matchpoint toernooi
Op 1 en 2 November het ons top 4 seuns en dogters in hierdie toernooi in Graaff-Reinet gespeel. Ons was die enigste skool wat twee spanne in die finaal gehad het, en beide ons spanne het tweede geëindig. Ons is baie trots op elke speler wat ons skool se naam so hoog gehou het. Die spelers wat ons verteenwoordig het, is: Alex Aldrich
• Wilsonbeker Tennistoernooi:
Die Wilsonbeker Tennistoernooi het vanaf 20 tot 24 Februarie 2012 by Sun City plaasgevind. Die jaar is op ‘n hoë noot begin met die eerste plek van die seuns en ‘n gesamentlike oorwinning deur die dogterspan. Die twee spanne het bestaan uit: Rossouw Norval, Marcel van der Merwe, Phillip Ellis, Le Roux Klopper, Daniël Rautenbach, Minette van Vreden, Emma Wood, Leigh Smit, Chandré Janeke en Rochelle Pienaar. Hulle is deur mnr. Cornel Smuts en juf. Heidi Such vergesel.
• Eikestad Dubbels toernooi:
Ons 0/11 dubbelspanne het ‘n algehele 3de plek by hierdie toernooi op 2 en 3 Maart 2012 behaal.
• Amanda Coetzer-toernooi:
Laerskool Stellenbosch se eerste dogter span het vanaf Donderdag,10 -13 Mei 2012 aan die Amanda Coetzer Tennistoernooi deelgeneem. Dit het in Bloemfontein plaasgevind met Mcdonalds as die hoofborg van die toernooi. Hierdie jaar was ons geseënd met lekker warm weer en heerlike verblyf in die Oranje Meisieskool koshuis. Elke speler het hulle goed van hul taak gekwyt. Die sewe dogters wat ons verteenwoordig het was: Minette van Vreden, Emma Wood, Leigh Smit, Chandré Janeke, Rochelle Pienaar, Elmarie Swanepoel en Rochan Simonis. Mnr. Cornel Smuts is hul afrigter en juf. Lelanie van der Berg die Spanbestuurder.
Daar was ses skole wat aan die toernooi deelgeneem het en Stellies het die Silwermedalje verower met Oranje van Bloemfontein wat die Toernooi gewen het.
• Truida Kestell Tennistoernooi: Ons het hierdie jaar weer vier spanne vir die toernooi ingeskryf. Dit het in Bethlehem plaasgevind vanaf 8 – 11 Augustus 2012. Ons seuns A en B, sowel as meisies A en B spanne het uitstekend in hulle afdelings gevaar. Uit 69 spanne teenwoordig, het al 4 ons spanne in die onderskeie finale gespeel! Dit is die eerste keer dat ‘n skool dit kon regkry! Die seuns B span het as oorwinnaars uit die stryd getree, terwyl die ander almal 2de plekke behaal het. Die spanne het bestaan uit:
Seuns A (Mnr. Cornel Smuts)
Seuns B (Mev. Heidi Such)
Dogters A (Me. Lelanie van der Berg)
Dogters B (Mev. Maché Joubert)
Welgedaan Stellies, Ons is trots op julle!
Rossouw Norval en Minette van Vreden het gedurende September 2012 aan hierdie toernooi by Mikro in Kuilsrivier, deelgeneem. Hulle het uitstekend gevaar en die toernooi gewen!
Twee van ons tennisspanne het van 11- 13 Oktober aan die Gerrie Berner Tennistoernooi in Paarl gaan deelneem.
Die spelers en opvoeders wat ons by die toernooi verteenwoordig het was;
Seuns (Mnr. Cornel Smuts)
Phillip Ellis, Le Roux Kloppers
Meisies (Mej. Lelanie van der Berg)
Albei spanne het deurgedring na die finale rondte. Om tot die finale rondte deur te dring moes elke speler hul stelle wen.
Spanne regoor Suid-Afrika, het deelgeneem aan die toernooi.
Die meisiespan het die brons medalje gewen en die seuns het vir die 4de keer as die oorwinnaars uit die stryd getree.
Baie geluk Stellies.
Ons eerste 4 seuns-en dogterspelers het die 2de en 3de November 2012 aan 'n nuwe toernooi in Graaff-Reinet deelgeneem. Hullle het hulle uitstekend van hulle taak gekwyt en hulle gedrag was onberispelik op en van die baan. Baie geluk aan Minette van Vreden, Emma Wood, Leigh Smit, Chandré Janeke, Rossouw Norval, Marvel vd Merwe, Philip Ellis en Le Roux Kloppers, wat as seuns – en dogterskampioene gekroon is!
• Wilson Sun City Toernooi 2011:
Dogters wen en seuns behaal ‘n 2de plek
• Amanda Coetzer Toernooi 2011:
Eindig as naaswenners
• Truida-Kestell Toernooi 2011:
Dogters A en B-span, sowel as seuns B-span wen hulle afdelings
• KFC Gemengde dubbelstoernooi:
Behaal ‘n 3de plek.
• Gerrie Berner-toernooi:
Seuns en dogters wen die toernooi.
• Boland- en SA-spelers en individuele prestasies:
Verskeie spelers het ook aan provinsiale en individuele toernooie deelgeneem en het goed gevaar by hierdie toernooie. Die spelers is as volg:
Boland Sentraal 2013:
0/10 Seuns: Leo Norval
0/10 Dogters: Catharina Swanepoel
0/11 Seuns: Wiaan Janse van Rensburg, Strauss Viljoen
0/11 Dogters: Anouk Heuer, Amy Henning, Anelda van Rensburg
0/12 Seuns: Paul Ellis, Alwo Dercksen, Francois van Zyl, James Fourie
0/12 Dogters: Rochelle Pienaar, Jana van Vreden, Elmarie Swanepoel, Ané Beukes, Jenna van Eck, Sophia Dercksen
0/13 Seuns: Sebastian du Preez, Alex Aldrich, Meindert Vergeer
0/13 Dogters: Rochán Simonis
Boland spanne 2013:
Seuns: Paul Ellis, Alwo Dercksen, Daniël Rautenbach
Dogters: Anouk Heuer, Rochelle Pienaar, Jana van Vreden, Sophia Dercksen
Die volgende is van toepassing op die spanspelers:
1. Alle oefeninge MOET bygewoon word: spelers moet asb STIPTELIK wees.
2. Geen speler mag sonder 'n verskoning wegbly nie. Indien jy 'n probleem het moet jy dit self vooraf met die betrokke opvoeder bespreek sodat alternatiewe reëlings getref kan word. Boodskappe wat deur maats gegee word, sal nie aanvaar word nie.
3. Spelers wat versuim om spanoefening by te woon of wat meer as een maal laat vir 'n oefening opdaag, mag moontlik 'n wedstryd verbeur.
4. Wedstryde moet in korrekte sportdrag plaasvind. Slegs skoolpette of spierwit pette sal aanvaar word.
5. Wedstrydbriefies sal op die laatste op 'n Dinsdag voor die Donderdagwedstryd uitgedeel word. Dit is spelers se plig om te verseker dat die briefies by hul ouers uitkom!
6. Ons wegwedstryde is meestal in Paarl en Wellington en daar MOET direk na skool vertrek word anders kan die dag baie lank en laat raak. Daar kan nie vir spelers gewag word wat na skool eers huis toe moet gaan om klere of kos te kry nie.
7. Spelers wat wegwedstryde speel, MOET gedurende 2de pouse hul tennisklere aantrek. Ouers kan dus nie na skool eers klere bring wat moontlik vergeet is nie.
8. Daar word altyd vir wegwedstryde vervoer gereël. Maak asseblief seker van die inligting en as jy NIE saam met die gereëlde vervoer gaan ry nie, met ander woorde as jou ouers dalk self vir jou gaan vervoer, MOET die betrokke opvoeder ten minste 'n dag voor die tyd in kennis gestel word, sodat onnodige tyd nie vermors word deur vir spelers te wag wat alreeds vertrek het of om hulle te bel nie.
9. Wedstryde wat op Dagbreekbane plaasvind word nie as wegwedstryde beskou nie. Indien jy 'n probleem het om self daar te kom, kontak gerus die betrokke opvoeder - 'n geleentheid na die bane sal vir jou gereël word.
10. Daar mag GEEN ouer- of maats inmenging in 'n wedstryd plaasvind nie. Soms lyk dit van buite of 'n verkeerde baanbeslissing gegee is, maar dit is teen tennisetiket om in te meng. Spelers word geleer dat indien HULLE nie tevrede is met baanbeslissings nie, is dit hul volle reg om vir 'n skeidsregter te vra. 11. Aangesien tenniswedstryde as 'n spansport beskou word, word van spelers verwag om by die baan te bly totdat die laaste wedstryd voltooi is en sodoende hul spanmaats te ondersteun. Indien daar geldige redes is om vroeër te vertrek, kan dit met die spanbestuurder bespreek word.
12. Indien daar enige navrae of probleme is, kontak gerus die betrokke opvoeder. Probleme sal egter nie voor spelers en te aanhore van die res van die span en opponente bespreek word nie.
13. Met wegwedstryde rus die onus op die gasskool om te besluit in watter volgorde wedstryde gespeel word.
14. Die fokus op wedstryde is om as span tennis te speel vir die genot van die spel. Speel altyd om te wen, maar solank jy positief bly, dit geniet en jou beste probeer sal jy, en tennis, beslis as die WENNER uit die stryd tree!
Etiket en gedrag van spelers:
Spanspelers moet ten alle tye korrek geklee wees.
1. Groet jou opponent, asook die spanbestuurder en volwassenes teenwoordig.
2. Rakette mag nie gegooi of gekap word nie.
3. Balle mag nie na drade of enige voorwerp in woede geslaan word nie.
4. Bal-beslissings moet HARDOP en dadelik, nadat die bal gebons het, aangekondig word.
5. Tellings moet HARDOP na elke punt aangekondig word. Jy moet TEN ALLE TYE weet wat die telling is.
6. Daar mag nie geskree word nie, onwelvoeglike taal mag ook nie gebruik word nie.
7. Wanneer 'n skeidsregter teenwoordig is, word daar nie met hom/haar gestry nie, sy besluite is finaal en word so aanvaar.
8. Opponente word hoflik behandel, wag vir hulle by die net met ruil van kante en wanneer die wedstryd klaar is, word hand geskud en die baan saam verlaat, opponente en meisies eerste.
9. Met spanwedstryde word spelers deur die res van die span wat nie speel nie ondersteun en niemand verlaat die bane tot almal klaar is nie.
10.Opponente en spanbestuurders word na die wedstryd bedank en gegroet.
Etiket en optrede van ouers:
1. Ouers word aangemoedig om hande te klap vir goeie tennis - nie net vir jou eie kind of spanmaat nie.
2. Daar word nie hande geklap vir onnodige foute en swak spel van opponente nie.
3. Geen afrigting deur die ouer word toegelaat gedurende 'n wedstryd nie; ook geen kommunikasie nie.
4. Ouers moet nie te naby die baan sit waar hul kind speel nie, verkieslik ten minste 1 baan weg.
5. Ouers mag nie fisies op die baan gaan nie, nie eers om water te voorsien nie.
6. Geen aanmerking of raad mag gedurende die wedstryd gemaak word nie.
7. Afrigter besluit oor spansamestellings en sy besluit is finaal en ononderhandelbaar.
8. Afrigter en spanbestuurder is verantwoordelik vir die spelers: vir hul etes, slaaptye, ens. Geen kind mag verwyder word sonder die toestemming van die afrigter of spanbestuurder nie.
9. Indien nodig sal hulp van ouers gevra word deur die afrigter en spanbestuurder.
10. Indien 'n ouer probleme opmerk word dit onder die aandag van die afrigter of spanbestuurder gebring en sal die besluit by hulle berus oor watter optrede gewens is. Bogenoemde is riglyne om dit vir spelers moontlik te maak om optimaal as span te funksioneer, asook om gedurende wedstryde op hul spel te konsentreer ten einde hul beste te lewer en nie aandag hoef te gee aan ouers se opdragte of lyftaal nie. Ons skool > Sport > Tennis
30 Julie 2014 - Hokkie: Worcester-No...
31 Julie 2014 - Rugby en Netbal: Wor...
01 Augustus 2014 - Skaak: Grand Prix To...
- Facebook vriende van Laerskool Stellenbosch
- Die Federasie Van Beheerliggame Van Suid-Afrikaanse Skole
- Pa en seun naweek
Laerskool Stellenbosch Dagboek
Hokkie: Worcester-Noord (tuis)
Woen 30 Jul 2014
Rugby en Netbal: Worcester-Noord
Dond 31 Jul 2014
Skaak: Grand Prix Toernooi
Vry 01 Aug 2014
Mini-Rugby & Netbal: Gordonsbaai
Son 03 Aug 2014
Home | Browser
Policy | CMS | Webmaster
© 2010 Laerskool Stellenbosch